La "Gesta triumphalia", és la segona font en importància després del "Liber Maiolichinus" sobre la Croada pisano-catalana de l'any 1113-1114 contra "Madina Mayūrqa" acabdillada per l'arquebisbe de Niça Pere II i el comte Ramon Berenguer III de Barcelona. El text és més breu i menys detallat que el "Liber Maiolichinus" i dona poca rellevància als actors no pisans, fins al punt de prescindir de la intervenció de Ramon Berenguer III en la presa de la ciutat després del seu fallit intent de negociació, però aporta informacions complementàries d'interès, com és ara: la precisió de dates no indicades per les altres fonts; les característiques urbanes i de l'entorn de "Yebisah" (Eivissa) i; dades sobre la família de l'emir Mubàixxir Nàssir-ad-Dawla, a qui designa com "Nazaradech".